title: Regolament ta' Implimentazzjoni tal-Kummissjoni (UE) 2018/241 tal-15 ta' Frar 2018 li jikkonċerna l-awtorizzazzjoni tal-piperin, tat-3-metilindol, tal-indol, tat-2-aċetilpirrol u tal-pirrolidina bħala addittivi tal-għalf għall-ispeċijiet kollha tal-annimali (Test b'rilevanza għaż-ŻEE. )

text:
                  23.2.2018

                  MT

                  Il-Ġurnal Uffiċjali tal-Unjoni Ewropea

                  L 53/27

            REGOLAMENT TA' IMPLIMENTAZZJONI TAL-KUMMISSJONI (UE) 2018/241
      tal-15 ta' Frar 2018
      li jikkonċerna l-awtorizzazzjoni tal-piperin, tat-3-metilindol, tal-indol, tat-2-aċetilpirrol u tal-pirrolidina bħala addittivi tal-għalf għall-ispeċijiet kollha tal-annimali
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikulari l-Artikolu 9(2) tiegħu,
      Billi:

                  (1)

                  Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali, u r-raġunijiet u l-proċeduri għall-għoti ta' dik l-awtorizzazzjoni. L-Artikolu 10 tar-Regolament imsemmi jipprevedi l-evalwazzjoni mill-ġdid tal-addittivi awtorizzati skont id-Direttiva tal-Kunsill 70/524/KEE (2).

                  (2)

                  Is-sustanzi piperin, 3-metilindol, indol, 2-aċetilpirrol u pirrolidina (minn hawn 'il quddiem “is-sustanzi kkonċernati”) ġew awtorizzati mingħajr limitu ta' żmien bħala addittivi tal-għalf għall-ispeċijiet kollha tal-annimali permezz tad-Direttiva 70/524/KEE. Dawk is-sustanzi sussegwentement iddaħħlu fir-Reġistru tal-addittivi tal-għalf bħala prodotti eżistenti, skont l-Artikolu 10(1) tar-Regolament (KE) Nru 1831/2003.

                  (3)

                  Skont l-Artikolu 10(2) tar-Regolament (KE) Nru 1831/2003 flimkien mal-Artikolu 7 tiegħu, tressqet applikazzjoni għall-evalwazzjoni mill-ġdid tas-sustanzi kkonċernati bħala addittivi tal-għalf għall-ispeċijiet kollha tal-annimali. L-applikant talab li dawk l-addittivi jiġu kklassifikati fil-kategorija tal-addittivi “addittivi sensorji”. Ma' din l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

                  (4)

                  Fl-opinjoni tagħha tas-26 ta' Jannar 2016 (3), l-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) ikkonkludiet li, skont il-kundizzjonijiet proposti għall-użu fl-għalf, is-sustanzi kkonċernati ma għandhomx effetti negattivi fuq is-saħħa tal-annimali, fuq is-saħħa tal-bniedem jew fuq l-ambjent. L-Awtorità kkonkludiet li peress li s-sustanzi kkonċernati huma effikaċi meta jintużaw fl-ikel bħala aromatizzanti, u l-funzjoni tagħhom fl-għalf hija essenzjalment l-istess bħal dik fl-ikel, m'hemmx bżonn li tintwera xi effikaċja oħra. Għalhekk, dik il-konklużjoni tista' tiġi estrapolata għall-għalf. L-applikant irtira l-applikazzjoni għall-ilma tax-xorb. Madankollu, jenħtieġ li jkun possibbli li s-sustanzi kkonċernati jintużaw fl-għalf kompost li wara jingħata bl-ilma.

                  (5)

                  Jenħtieġ li jiġu previsti restrizzjonijiet u kundizzjonijiet sabiex ikun hemm kontroll aħjar. Billi r-raġunijiet ta' sikurezza ma jitolbux li jiġi ffissat kontenut massimu, u fid-dawl tal-evalwazzjoni mill-ġdid imwettqa mill-Awtorità, jenħtieġ li fuq it-tikketta tal-addittiv jiġi indikat il-kontenut rakkomandat. Meta dak il-kontenut jinqabeż, jenħtieġ li ċerta informazzjoni tiġi indikata fuq it-tikketta tat-taħlitiet lesti minn qabel, kif ukoll fit-tikkettar tal-għalf kompost u tal-materjali tal-għalf.

                  (6)

                  L-Awtorità nnutat li għas-sustanzi kkonċernati, instabu ċerti perikli potenzjali fil-kuntatt mal-ġilda u mal-għajnejn, kif ukoll fl-esponiment respiratorju. Il-parti l-kbira mis-sustanzi huma kklassifikati bħala irritanti għas-sistema respiratorja. Għaldaqstant, jenħtieġ li jittieħdu miżuri protettivi xierqa. L-Awtorità tqis li ma hemmx bżonn ta' rekwiżiti speċifiċi għas-sorveljanza ta' wara t-tqegħid fis-suq. L-Awtorità vverifikat ukoll ir-rapport dwar il-metodu ta' analiżi tal-addittivi tal-għalf imressaq mil-Laboratorju ta' Referenza stabbilit bir-Regolament (KE) Nru 1831/2003.

                  (7)

                  Il-valutazzjoni tas-sustanzi kkonċernati turi li l-kundizzjonijiet għall-awtorizzazzjoni, kif jipprevedi l-Artikolu 5 tar-Regolament (KE) Nru 1831/2003, ġew issodisfati. Għaldaqstant, jenħtieġ li l-użu ta' dawn is-sustanzi jiġi awtorizzat kif speċifikat fl-Anness ta' dan ir-Regolament.

                  (8)

                  Billi r-raġunijiet ta' sikurezza ma jeħtiġux l-applikazzjoni immedjata tal-modifiki fil-kundizzjonijiet tal-awtorizzazzjoni għas-sustanzi kkonċernati, jixraq li jingħata perjodu tranżitorju sabiex il-partijiet interessati jkunu jistgħu jħejju biex jissodisfaw ir-rekwiżiti l-ġodda li jirriżultaw mill-awtorizzazzjoni.

                  (9)

                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

            ADOTTAT DAN IR-REGOLAMENT:
      Artikolu 1
      Awtorizzazzjoni
      Is-sustanzi speċifikati fl-Anness, li jiffurmaw parti mill-kategorija tal-addittivi “addittivi sensorji” u mill-grupp funzjonali “komposti aromatizzanti”, huma awtorizzati bħala addittivi tal-għalf fin-nutrizzjoni tal-annimali, soġġetti għall-kundizzjonijiet stipulati f'dak l-Anness.
      Artikolu 2
      Miżuri tranżitorji
      1.   Is-sustanzi speċifikati fl-Anness u t-taħlitiet lesti minn qabel li jkun fihom dawk is-sustanzi, li huma prodotti u ttikkettati qabel il-15 ta' Settembru 2018 f'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
      2.   Il-materjali tal-għalf u l-għalf kompost li fihom is-sustanzi speċifikati fl-Anness li huma prodotti u ttikkettati qabel il-15 ta' Marzu 2019 f'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk huma maħsuba għal annimali li jipproduċu l-ikel.
      3.   Il-materjali tal-għalf u l-għalf kompost li fihom is-sustanzi speċifikati fl-Anness li huma prodotti u ttikkettati qabel il-15 ta' Marzu 2020 f'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk huma maħsuba għal annimali li ma jipproduċux l-ikel.
      Artikolu 3
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta' Frar 2018.

               Għall-Kummissjoni

               Il-President

            Jean-Claude JUNCKER

         (1)  ĠU L 268, 18.10.2003, p. 29.

         (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda addittivi f'għalf għall-bhejjem (ĠU L 270, 14.12.1970, p. 1).

         (3)  EFSA Journal 2016.14(2):4390.

         ANNESS

                     Numru ta' identifikazzjoni tal-addittiv

                     Isem id-detentur tal-awtorizzazzjoni

                     Addittiv

                     Kompożizzjoni, formula kimika, deskrizzjoni, metodu analitiku

                     Speċi jew kategorija ta' annimal

                     Età massima

                     Kontenut minimu

                     Kontenut massimu

                     Dispożizzjonijiet oħra

                     Tmiem il-perjodu tal-awtorizzazzjoni

                     mg tas-sustanza attiva/kg ta' għalf komplet b'kontenut ta' umdità ta' 12 %

                        Kategorija: Addittivi sensorji. Grupp funzjonali: Komposti aromatizzanti

                     2b14003

                     —

                     Piperin

                        Kompożizzjoni tal-addittiv

                     Piperin

                        Karatterizzazzjoni tas-sustanza attiva

                     Piperin
                     Prodott b'sinteżi kimika
                     Purità: min. 95 %
                     Formula kimika: C17H19O3N
                     Numru CAS: 94-62-2
                     Nru FLAVIS: 14.003

                        Metodu ta' analiżi
                         (1)

                     Għad-determinazzjoni tal-piperin fl-addittiv tal-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża akkoppjata mad-Detezzjoni tal-Jonizzazzjoni tal-Fjamma (GC/FID).

                     L-ispeċijiet kollha tal-annimali

                     —

                     —

                     —

                                 1.

                                 L-addittiv għandu jiġi inkorporat fl-għalf fil-forma ta' taħlita lesta minn qabel.

                                 2.

                                 Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet ta' ħżin u ta' stabbiltà.

                                 3.

                                 Il-kontenut massimu rrakkomandat tas-sustanza attiva għandu jkun: 0,5 mg/kg ta' għalf komplet b'kontenut ta' umdità ta' 12 %.

                                 4.

                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' umdità ta' 12 %: 0,5 mg/kg’.

                                 5.

                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva f'għalf komplet b'kontenut ta' umdità ta' 12 % jaqbeż: 0,5 mg/kg.

                                 6.

                                 Għall-utenti tal-addittiv u tat-taħlitiet lesti minn qabel, l-operaturi kummerċjali tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji li jistgħu jirriżultaw mit-tiġbid bin-nifs, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.

                     15.3.2028

                     2b14004

                     —

                     3-Metilindol

                        Kompożizzjoni tal-addittiv

                     3-Metilindol

                        Karatterizzazzjoni tas-sustanza attiva

                     3-Metilindol
                     Prodott b'sinteżi kimika
                     Purità: min. 97 %
                     Formula kimika: C9H9N
                     Numru CAS: 83-34-1
                     Nru FLAVIS: 14.004

                        Metodu ta' analiżi
                         (1)

                     Għall-identifikazzjoni tat-3-metilindol fl-addittiv tal-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża/spettrometrija ta' massa b'illokkjar tal-ħin ta' retenzjoni GC-MS-RTL.

                     L-ispeċijiet kollha tal-annimali

                     —

                     —

                     —

                                 1.

                                 L-addittiv għandu jiġi inkorporat fl-għalf fil-forma ta' taħlita lesta minn qabel.

                                 2.

                                 Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet ta' ħżin u ta' stabbiltà.

                                 3.

                                 Il-kontenut massimu rrakkomandat tas-sustanza attiva għandu jkun: 0,5 mg/kg ta' għalf komplet b'kontenut ta' umdità ta' 12 %.

                                 4.

                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' umdità ta' 12 %: 0,5 mg/kg’.

                                 5.

                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva f'għalf komplet b'kontenut ta' umdità ta' 12 % jaqbeż: 0,5 mg/kg.

                                 6.

                                 Għall-utenti tal-addittiv u tat-taħlitiet lesti minn qabel, l-operaturi kummerċjali tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji li jistgħu jirriżultaw mit-tiġbid bin-nifs, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.

                     15.3.2028

                     2b14007

                     —

                     Indol

                        Kompożizzjoni tal-addittiv

                     Indol

                        Karatterizzazzjoni tas-sustanza attiva

                     Indol
                     Prodott b'sinteżi kimika
                     Purità: min. 97 %
                     Formula kimika: C8H7N
                     Numru CAS: 120-72-9
                     Nru FLAVIS: 14.007

                        Metodu ta' analiżi
                         (1)

                     Għad-determinazzjoni tal-indol fl-addittiv tal-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża/spettrometrija ta' massa b'illokkjar tal-ħin ta' retenzjoni GC-MS-RTL.

                     L-ispeċijiet kollha tal-annimali

                     —

                     —

                     —

                                 1.

                                 L-addittiv għandu jiġi inkorporat fl-għalf fil-forma ta' taħlita lesta minn qabel.

                                 2.

                                 Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet ta' ħżin u ta' stabbiltà.

                                 3.

                                 Il-kontenut massimu rrakkomandat tas-sustanza attiva għandu jkun: 0,5 mg/kg ta' għalf komplet b'kontenut ta' umdità ta' 12 %.

                                 4.

                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' umdità ta' 12 %: 0,5 mg/kg’.

                                 5.

                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva f'għalf komplet b'kontenut ta' umdità ta' 12 % jaqbeż: 0,5 mg/kg.

                                 6.

                                 Għall-utenti tal-addittiv u tat-taħlitiet lesti minn qabel, l-operaturi kummerċjali tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji li jistgħu jirriżultaw mit-tiġbid bin-nifs, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.

                     15.3.2028

                     2b14047

                     —

                     2-Aċetilpirrol

                        Kompożizzjoni tal-addittiv

                     2-Aċetilpirrol

                        Karatterizzazzjoni tas-sustanza attiva

                     2-Aċetilpirrol
                     Prodott b'sinteżi kimika
                     Purità: min. 97 %
                     Formula kimika: C6H7ON
                     Numru CAS: 1072-83-9
                     Nru FLAVIS: 14.047

                        Metodu ta' analiżi
                         (1)

                     Għad-determinazzjoni ta' 2-aċetilpirrol fl-addittiv tal-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża/spettrometrija ta' massa b'illokkjar tal-ħin ta' retenzjoni GC-MS-RTL.

                     L-ispeċijiet kollha tal-annimali

                     —

                     —

                     —

                                 1.

                                 L-addittiv għandu jiġi inkorporat fl-għalf fil-forma ta' taħlita lesta minn qabel.

                                 2.

                                 Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet ta' ħżin u ta' stabbiltà.

                                 3.

                                 Il-kontenut massimu rrakkomandat tas-sustanza attiva għandu jkun: 0,5 mg/kg ta' għalf komplet b'kontenut ta' umdità ta' 12 %.

                                 4.

                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' umdità ta' 12 %: 0,5 mg/kg’.

                                 5.

                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva f'għalf komplet b'kontenut ta' umdità ta' 12 % jaqbeż: 0,5 mg/kg.

                                 6.

                                 Għall-utenti tal-addittiv u tat-taħlitiet lesti minn qabel, l-operaturi kummerċjali tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji li jistgħu jirriżultaw mit-tiġbid bin-nifs, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.

                     15.3.2028

                     2b14064

                     —

                     Pirrolidina

                        Kompożizzjoni tal-addittiv

                     Pirrolidina

                        Karatterizzazzjoni tas-sustanza attiva

                     Pirrolidina
                     Prodott b'sinteżi kimika
                     Purità: min. 95 %
                     Formula kimika: C4H9N
                     Numru CAS: 123-75-1
                     Nru FLAVIS: 14.064

                        Metodu ta' analiżi
                         (1)

                     Għad-determinazzjoni tal-pirrolidina fl-addittiv tal-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża/spettrometrija ta' massa b'illokkjar tal-ħin ta' retenzjoni GC-MS-RTL.

                     L-ispeċijiet kollha tal-annimali

                     —

                     —

                     —

                                 1.

                                 L-addittiv għandu jiġi inkorporat fl-għalf fil-forma ta' taħlita lesta minn qabel.

                                 2.

                                 Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet ta' ħżin u ta' stabbiltà.

                                 3.

                                 Il-kontenut massimu rakkomandat tas-sustanza attiva ta' għalf komplet b'kontenut ta' umdità ta' 12 % għandu jkun:

                                             —

                                             0,3 mg/kg għall-ħnieżer u t-tjur,

                                             —

                                             0,5 mg/kg għal speċijiet u kategoriji oħra.

                                 4.

                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' umdità ta' 12 %:

                                             —

                                             0,3 mg/kg għall-ħnieżer u t-tjur,

                                             —

                                             0,5 mg/kg għal speċijiet u kategoriji oħra.’

                                 5.

                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva f'għalf komplet b'kontenut ta' umdità ta' 12 % jaqbeż:

                                             —

                                             0,3 mg/kg għall-ħnieżer u t-tjur,

                                             —

                                             0,5 mg/kg għal speċijiet u kategoriji oħra.

                                 6.

                                 Għall-utenti tal-addittiv u tat-taħlitiet lesti minn qabel, l-operaturi kummerċjali tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji li jistgħu jirriżultaw mit-tiġbid bin-nifs, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.

                     15.3.2028

            (1)  Id-dettalji dwar il-metodi analitiċi jinsabu fl-indirizz li ġej tal-Laboratorju ta' Referenza: https://ec.europa.eu/jrc/en/eurl/feed-additives/evaluation-reports